Nur Afni Octavia

Nur Afni Octavia (rèmbi' 27 Oktober 1958) panèka sala sèttong panyanyè bân aktris asal Inḍonèsia. Panyanyè laghu Bilâ Bâ'ân Teppa' Kadhibi', sè laghu kasebbhut tasohor è taon 1970-an kantos awwâl 1980-an.

 Parjhâlânan Lako 
Nur Afni molaè Karèr mènangka Panyanyè kalabân noro' sèlèksi Bintang Raḍiu bân Tipi taon 1976 . Maskè ta' mennang gellar otama, panampèlan è bâkto jârèya ngonjhâng parhatèyan para juri saèngghâna èberri'i panampèlan sè palèng bhâghus. Saterrossa, Afni ètabâri sareng proḍuser ka'angghuy ngarekkam. Nur Afni awalla ta’ anḍâ’ polana ghi' terro nerrossaghina asakola. Namong, sataon saterrossa Afni narèma tabârân laèn bân ètarèma. Album pertamana ajuḍul Sorat Cinta sè èpakalowar è taon 1978.Fitriah Nurul Annisa, Rheisnayu Cyntara (2022-11-08). "Lirik dan Chord Lagu Surat Cinta - Nur Afni Octavia". Kompas. Akses 2026-01-20 È taon 1980-an kantos awwâl taon 1990-an, Afni règuler aghâbây album rekkaman, è antarana album pop Jhâbâ sè ajuḍul Gethuk è taon 1990 bân album rohani sè ajuḍul Sang pancèpta è taon 1991. Salaèn jârèya, Afni jhughân ampon makalowar album pop. Nyamana Nur Afni modar è taon 1990-an . Nangèng, e taon 2002, Nur Afni èkaèḍing pole. Bâkto ka’ḍinto marghâ masala palècèhan sè èlampa’aghi sareng lakèna sè nomer ḍuwâ’, Drs. Edwin Rondonuwu, MBA, S.Th. sè ngako penḍèta . Nur Afni akabin è tangghâl 27 Oktober 2000, namong ahèrra polana kakerrasan è ḍâlem roma, Afni resmi apèsa è tangghâl 21 Mèi 2002.

 Carèta Oḍi' 
Sabellunna, Nur Afni akabin sareng Henry Siahaan (sè mangkèn dhâddhi mantan lakèna Yuni Shara ), saterrossa ngallè ḍâri Islam ḍâ’ aghâma Krèsten noro’ kaparcajâ’ânna Henry. Kaḍuwâ'ân anḍi' ana' ḍuwâ', Cilia Agnes (Cia) bân Tasya Sarah Astetica (Chacha). Sataon salastarèna, Nur Afni èkabhâri jhâ' akabin polè sareng pangosaha sè kalonta ḍâri Mèḍan sè anyama Olo Panggabean. Tape, Nur Afni nola' kabhâr jârèya. Sajjhegghâ abit ta’ èkaèḍing, Nur Afni makacèbâ' orèng bânnya’ kalabân berta akabin bân Muhammad Taufik Pountung, orèng lake’ sè èkoca’ pangosaha ḍâri Bogor, Jhâbâ Bârâ' è tangghâl 21 Jânuwâri 2008. È ḍâlem akabin sè kapèng tello’ panèka, Nur Afni motossagi abâli ḍâ’ Islam .

 Sombher